hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu fr hu hu hu en hu hu hu fr en pl hu hu fr en hu hu hu fr en hu hu hu fr en hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2019. május 29. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Közéleti fórum, Tatabánya. Jubileumi Piknik, BDDSZ. Átcsúszhat a pedagógusok sztrájkja a következő tanévre, a PDSZ türelmet kér. Ötvenezer tanár tüntetett a magasabb béréért. A Suzuki inkább egy másik kapun engedte ki a dolgozókat, csak hogy ne találkozzanak a szakszervezettel. A MASZSZ határozottan tiltakozik, hogy a Suzuki nem engedte be a gyárba a szakszervezeti képviselőket. Nyugdíj: meglepetés érheti a rendőröket a szolgálati időnél. Hivatalosan is betegség lett a játékfüggőség. A demens időseknek a kórház nem jó hely. Túladóztatják a magyarokat: 200 ezres bruttó bérből csak 110 ezret vihet haza a dolgozó. Százalékot a szakszervezetnek!. 80 járatot töröltek közlekedési sztrájk miatt az amszterdami Schiphol repülőtéren. Hadrendbe állította a baloldal az európai szakszervezeteket. Ellenzék a kismedencében. A kereszténydemokrácia és az európai integráció. Szülőnek lenni főállásban. Mit bukhat a gyedet választó nagyszülő? A teljes politikai irányítástól tart az akadémia vezetése. Hivatalosan is birodalommá alakult a fideszes médiagigász. Egymillió forintra büntették a Főpolgármesteri Hivatalt, amiért blokkolták a melegjogi szervezetek oldalait. „Ide nem engedünk romákat, itt padlószőnyeg van”. Továbbra sincs elnöke a Fővárosi Törvényszéknek. Mégis lesznek új börtönök súlyos milliárdokért. Feltételesen kiszabadulhat az egyik olaszliszkai lincselő. Szüdi János: Zánka tanulságai. Elvitték a NAV felderítő osztályának volt vezetőjét. Megelégelték a részeg turisták zsidózását. Nyolcszázmillióért terveztetnek elit wellnessközpontot a Lázár vezette ménesbirtokra. Aggasztó mértékben halmozza az aranyat Oroszország. Ferenc pápáról szóló könyvet fordított Sólyom László. Az egyedülálló, gyerektelen nők a legboldogabbak.
A magyar gazdaság növekedésének problémái (Petschnig Mária Zita), magyar politika az uniós választások után (Kéri László) a téma a tatabányai fórumon, amelynek holnap a SZEF is házigazdája.
Várnak mindenkit a BDDSZ (Bölcsődei Dolgozók Demokratikus Szakszervezete) 30 éves országos jubileumi rendezvényén 2019. június 1-jén, 10:00 órai kezdettel Isaszegen!
Szűcs Tamás, a PDSZ elnöke mai sajtótájékoztatóján jelezte: megértik, ha a kollégák dühösek az elmaradt sztrájk miatt, azonban minden erejükkel azon vannak, hogy megtarthassák azt. Ehhez azonban először a jogi utat kell végigjárniuk: ha a bíróság első fokon nem kedvező döntést hoz, folytatják az ügyet, akár másodfokon, a Kúrián, ha kell, alkotmányjogi panaszt is benyújtanak, és a nemzetközi bírósághoz fordulnak, hogy érvényesítsék a jogaikat…
Ötvenezer tanár tüntetett a magasabb béréért
Magasabb bérért és jobb munkakörülményekért tüntetett szerdán mintegy ötvenezer tanár Új-Zélandon, ez volt a legnagyobb ilyen jellegű megmozdulás a szigetország történetében.
A Suzuki inkább egy másik kapun engedte ki a dolgozókat, csak hogy ne találkozzanak a szakszervezettel
A Vasas Szakszervezeti Szövetség kedd délelőtt félpályás útlezárással tiltakozott a Suzuki esztergomi gyára előtt, mivel a cég törvénytelen módon nem engedte be őket, hogy találkozhassanak a helyi alapszervezet tagjaival – írja a Mérce.hu.
A műszakváltás idejére pedig a szakszervezet azt tervezte, hogy a hazafelé tartó dolgozóknak szórólapokat osztogat, hogy tájékoztassa őket a lehetőségeikről, illetve arról, hogy hogyan léphet fel a szakszervezet a munkavállalók érdekét képviselve.
Csakhogy a Suzuki a buszokat inkább egy másik útvonalra terelte át, hogy a dolgozók még véletlenül se fussanak össze a bejárat előtt tiltakozó szakszervezeti tagokkal.
A MASZSZ határozottan tiltakozik, hogy a Suzuki nem engedte be a gyárba a szakszervezeti képviselőket
(2019.05.28. 13:45) Nem engedték be a Suzuki esztergomi gyárába a szakszervezeti képviselőket, ami ellentétes a hazai joggal és a Nemzetközi Munkaügyi Szervezete (ILO) normáival is. A Magyar Szakszervezeti Szövetség ezért ma a Nemzeti ILO-tanácshoz fordul…Félpályás útlezárással tiltakozik kedd reggel 8-tól fél 5-ig a Vasas Szakszervezeti Szövetég, miután május 23-án a képviselőiket nem engedte be a Suzuki esztergomi gyárába – annak ellenére sem, hogy ez törvényi kötelezettség lett volna, ugyanis a gyárban csaknem háromszázan a szakszervezet tagjai.
Nyugdíj: meglepetés érheti a rendőröket a szolgálati időnél
(2019. 05. 29. 07:30) A frász kerülgeti az ex-rendőröket, mert a nyugdíjfolyósító nyilvántartásában nem vagy hiányosan szerepelnek a rendőrségnél leszolgált éveik. Egy volt rendőr lekérve a saját adatait például azzal szembesült, hogy mindössze öt év szolgálati időt tartanak neki nyilván. A rendőrségnél eltöltött majdnem húsz évéből pedig csupán két év szerepelt a nyugdíjnyilvántartásban.
Hivatalosan is betegség lett a játékfüggőség
(2019.05.27. 08:57)Genfben tartja közgyűlését az  Egészségügyi Világszervezet, ahol most hivatalosan is elfogadták a betegségek nemzetközi osztályozására szolgáló ICD -jegyzék 11. módosítását, amibe még tavaly júniusban bekerült a játékfüggőség is. Az új besorolás 2022. január 1-től lép hatályba. (A munkahelyi kiégésről /burn out szindróma/ a tegnapi lapszemlében számoltunk be- hasonló összefüggésben – Szerk.)
A demens időseknek a kórház nem jó hely
(2019.05.27. 15:39) Becslések szerint Magyarországon 200-250 ezer demenciával élő beteg él, de mindössze 5500-an szednek gyógyszert. Kázár Ágnes háziorvos szerint ez azt jelenti, hogy már csak akkor jutnak gyógyszerhez, amikor késő, és nem lassítható a betegség súlyosbodása. Vagy eleve keveseknél ismerik fel a betegséget, így el sem kezdődik a gondozásuk. A családok kevés segítségre számíthatnak ebben a helyzetben, a szociális elláttás leterhelt, az idősotthonokban több éves várólisták vannak. Az egyik legnagyobb problémának azt látja, hogy nincs kapcsolat az egészségügyi rendszer és a szociális ellátás között. A kórházak nincsek felkészülve a demens betegek ellátására: az idegen környezet miatt tovább romlik az állapotuk, sokuk nem is kerül ki onnan. A Miskolcon praktizáló orvos maga is érintett, édesanyjánál néhány éve vették észre a demencia tüneteit. Az Abcúg interjúja Kázár Ágnessel.
Túladóztatják a magyarokat: 200 ezres bruttó bérből csak 110 ezret vihet haza a dolgozó
(2019.05.28. 19:31)A magyar költségvetés még mindig kiemelkedően magas, 45 százalékos elvonást alkalmaz a bérekből.Magyarországon még mindig különösen magas az úgynevezett adóék. A jövedelmeket és a foglalkoztatást terhelő adók és hozzájárulások aránya eléri a 45 százalékot, miközben a régiós átlag 40 százalék.
(Dávid Ferenc-2019.05.28. 09:49)Figyelemre méltó törvényjavaslatot nyújtott be néhány hete az Országgyűlés elnökéhez Korózs Lajos (MSZP) és Tordai Bence (Párbeszéd) parlamenti képviselő „A személyi jövedelemadó egy százalékának a szakszervezetek részére történő felajánlása érdekében az 1996. évi CXXVI. számú törvény módosításáról” címmel. Javaslatuk lényege, hogy a magánszemély által befizetett személyi jövedelemadó külön rendelkezés szerinti jelenlegi 2×1 százalékos kedvezményezési lehetősége – a) civil szervezetek, b) bevett egyházak) – bővüljön újabb 1 százalékkal: ez a plusz 1 százalék kizárólag a munkavállalói érdekképviseletek (szakszervezetek) számára lenne elérhető.
80 járatot töröltek közlekedési sztrájk miatt az amszterdami Schiphol repülőtéren
A szakszervezetek által szervezett egynapos munkabeszüntetés a vasúti, illetve a metró-, a busz-, a villamos- és a hajóközlekedést is érinti.
Hadrendbe állította a baloldal az európai szakszervezeteket
VÖRÖS CSILLAGOKKAL, MUNKÁSMOZGALMI INDULÓKKAL KÉSZÜLT A SZÖVETSÉG A KONGRESSZUSRA. A populisták és a jobboldal elleni harc, a klímaváltozás és a szociális Európa, az Európai Egyesült Államok víziója, valamint a migráció legális csatornáinak kiépítése voltak a fő mondandói az Európai Szakszervezeti Szövetség minap zárult kongresszusának. A magát függetlennek és sokszínűnek tartó szövetség 2023-ig tartó programja szinte másolata az európai baloldali erők programjának. Szintén érdekes egybeesés, hogy a 28 tagállam képviseleteit tömörítő szövetség összejövetelén a magyar kormány és Orbán Viktor miniszterelnök becsmérlése, a hazánk elleni fellépés volt az egyik fő téma — értesült a Magyar Nemzet…
Mára egyértelműen bebizonyosodott, hogy a baloldali pártokkal közösen így próbáltak decemberben utcai megmozdulásokon elégedetlenséget gerjeszteni, kritikus tömeget toborozni a kormány ellen.
Luca Visentini, az ETUC újraválasztott főtitkára korábban lapunknak írt levelében tagadta, hogy a baloldali, marxista gyökerű szakszervezeti vonalat képviselné a szövetség, ám a minap zárult konferencia szimbólumai és mondandója nem a konföderáció sokszínűségét mutatja.
(Tamás Pál szociológus-2019.05.29. 09:26) A magyar ellenzék már egy jó ideje tévedésben él. Úgy érzi, a nagymedencében úszik, és minden megméretésnél nyitott a verseny. Mostanában nem megy, tudják, hogy a következő sem fog menni, de nem vallják be maguknak. S a növekvő frusztrációtól egyre rosszabbul úsznak…
Az ellenzéki kispártok egy idő óta egymást lökdösik a kismedencében. Egyelőre egy jó ideig a nagyvízben nincs is mit csinálniuk. Az ellenzéki sajtó szokás szerint jött a fogjunk össze jelszóval, amelynek – most jól látjuk – igazán nincs piaca, és csak még egy ideig fenntartotta volna a káoszt…
A kereszténydemokrácia és az európai integráció
(Szép Szó, NVA- 2019.05.25. 22:31) Az európai parlamenti választások közeledtével, s a választási kampány erősödésével egyre többet hallani a Fidesz vezetőitől és propagandistáitól, hogy az európai integrációval kapcsolatban pártjuk képviseli az igazi kereszténydemokrata irányvonalat és az európai integrációt létrehozó kereszténydemokrata alapító atyák nézeteit, míg más konzervatív pártok és politikusok letértek erről az útról.
Célunk, hogy megteremtsük a nagycsaládos életpályamodell méltányos jogi-gazdasági-társadalmi feltételeit, hogy azok a fiatalok, akik szeretnék életüket a családjuknak szentelni, és ezzel a nemzet jövőjének szolgálatába állni, ne kényszerüljenek arra, hogy három-négy-öt gyermek nevelése mellett még dolgozniuk is kelljen… Nemzeti érdekünk tehát negyven fölöttiek bevonása az életpályamodell nyújtotta lehetőségekbe…A szerző az Összefogás a Gyermek- és Családbarát Magyarországért Szakértői Műhely vezetője.
Mit bukhat a gyedet választó nagyszülő?
2019. május 29. A legfrissebb átlagbér 41,5 százalékát bukhatja el az ennyit kereső nagyszülő, ha unokájával gyedre vonul – számolta ki az Azénpénzem.hu. A nyugdíját azonban egy ilyen, jövőre választható lépés kalkulációink szerint mintegy 1,5 százalékkal csökkentheti. A megkezdett parlamenti vitából kiderült: a szabályozás később kiegészülhet még.
A teljes politikai irányítástól tart az akadémia vezetése
(2019.05.29. 10:12)Az MTA arra kéri a kormányt, hogy tartsa magát ahhoz, amiről a tárgyalásokon megállapodtak a minisztérium képviselőivel.
Hivatalosan is birodalommá alakult a fideszes médiagigász
Megvalósult a teljes központosítás. Hivatalosan is vállalatcsoporttá alakult a Fidesz-közeli médiabirodalom, a csoport uralkodó tagja, a Népszabadság egykori székházában működő Mediaworks közzé is tette ennek tényét a cégközlönyben – írja a hvg.hu. A vállalatcsoport alárendelt tagja 28 darab további médiavállalkozás, amelyek mind a KESMA (Közép-Európai Sajtó és Média Alapítvány) nevű, Fidesz-közeli médiaalapítvány tulajdonában állnak.
Egymillió forintra büntették a Főpolgármesteri Hivatalt, amiért blokkolták a melegjogi szervezetek oldalait
A Hivatalnak azt kellett bizonyítania, hogy nem diszkriminált szexuális irányultság vagy nemi identitás alapján. Nem sikerült.
„Ide nem engedünk romákat, itt padlószőnyeg van”
A vér szaváról és Isten szaváról értekezett Balog Zoltán exminiszter, református lelkipásztor. A negatív identitást kárhoztatta.
Továbbra sincs elnöke a Fővárosi Törvényszéknek
A tegnapi meghallgatásról ellentmondásos információkat hallottunk, az biztos, hogy Vadász meghallgatása igen rövidre sikerült. Vidáról annyit tudni, hogy holnaptól nem ő vezeti az FT-t, szűkebb környezetétől elbúcsúzott, és össze is csomagolt. Sem erről, sem a meghallgatásokról nem adott hírt a bíróságok központi honlapja, de a belső bírósági intranetes rendszer sem számolt be róla.
Mindez arra utal, hogy az OBH-elnök ismét eredménytelennek nyilvánítja a pályázatot. Ebben az esetben Tóth Gyula elnökhelyettes vezeti tovább az FT-t addig, amíg Handó ismét meg nem bíz valakit határozott időre az elnöki feladatokkal. Vida Judit már nem jön szóba, esélyesként emlegetik Tóth Áron Lászlót, Handó kabinetvezetőjét, valamint Kovács Helga Mariannt, az FT polgári kollégiumának tanácselnökét, aki Varga Zs. András alkotmánybíró, volt legfőbb ügyész-helyettes felesége.
Mégis lesznek új börtönök súlyos milliárdokért
Három évvel meghosszabbította a magyar börtönök férőhelybővítésének programját a kormány. A Magyar Közlönyben most megjelent új határozat szerint jövőre több mint 21 és félmilliárd, 2021-ben további 7 és félmilliárd, majd 2022-ben 4 és félmilliárd forintot fordít az állam börtönépítésekre, de az idei évre tervezett ilyen célú kiadások egy részét bérekre és járulékokra fordítják
Feltételesen kiszabadulhat az egyik olaszliszkai lincselő
IFJ. HORVÁTH DEZSŐ PERELTE A FOGVA TARTÁS KÖRÜLMÉNYEI MIATT AZ ÁLLAMOT.A 2006-os olaszliszkai lincselés ügyé­ben emberölés és rongálás miatt 17 év fegyházzal sújtott egykori elsőrendű vádlott feltételes szabadságra bocsátásáról döntött a Szegedi Törvényszék büntetés-végrehajtási bírája. Ifj. Horváth Dezső július 15-én hagyhatja el a fegyházat.
Szüdi János: Zánka tanulságai
(Szép Szó NVA,2019.05.18. 11:38) A múltat végképp el akarnák törölni…Sokmilliárdos kérdésekt vet fel egy emléktábla eltávolítása…Hornyák Tibor levelét megírta. A levelet Cséri Lajos Művész Úrnak címezte. A levél tárgya: Zánkai Erzsébet-tábor Dr. Nádházi Lajos emléktáblája. A levél tartalmának megismerése és értelmének feltárása előtt, a szereplőkkel kell megismerkedni. A levél írója a Zánkai Erzsébet-tábor üzemeltetője, az Erzsébet Táborok Kft. egykori vezetője, akinek e pozícióból történő leváltására azt követően került sor, hogy a 24.hu, megírta: egy Zánka melletti faluban, Monoszlón, napi száztízezer forintért bérelt magának úszómedencés házat, s onnan járt be dolgozni. A hír nemcsak az összeg miatt verte ki a biztosítékot, hanem azért is, mivel a tábor területén egy minden igényt kielégítő lakóépület áll a mindenkori főigazgató rendelkezésére. Leváltása után nevezett „érdemei elismeréseképpen” elnyerte annak az Erzsébet a Kárpát-medencei Gyermekekért Alapítvány kuratóriumának az elnöki pozícióját, amelyik időközben megkapta a magyar államtól ingyenesen és illetékmentesen a gyermeküdültetés céljait szolgáló tábor vagyonának tulajdonjogát…
Elvitték a NAV felderítő osztályának volt vezetőjét
Ügyészségi nyomozók vitték el kedden délelőtt a NAV Bűnügyi Főigazgatóságának Huszti úti épületéből a felderítő osztály volt vezetőjét – értesült az Index.
“A Fővárosi Nyomozó Ügyészség hivatali visszaélés bűntette és más bűncselekmények miatt nyomozást folytat, amely során a mai napon több embert előállított, hármat őrizetbe vett. Az eljárás érdekeire figyelemmel további tájékoztatást – jelenleg – nem áll módunkban adni” – közölte az Index érdeklődésére Rab Ferenc, a Fővárosi Főügyészség helyettes sajtószóvivője.
Megelégelték a részeg turisták zsidózását
(2019.05.29. 06:00 )Önkéntesekből álló „biztonsági szolgálatot” hoz létre a Tett és Védelem Alapítvány a bulinegyedben. A szervezet számít a rendvédelmi szervek együttműködésére.
Nyolcszázmillióért terveztetnek elit wellnessközpontot a Lázár vezette ménesbirtokra
Golfpályát, kisvasutat, termálvizes központot is építenének a mezőhegyesi mintagazdaság területén, a legmodernebb technikákat vetik be a munka előkészítéséhez.
Aggasztó mértékben halmozza az aranyat Oroszország
Az orosz állam ugyan évek óta bővíti aranytartalékait, de a legfrissebb hírek szerint ez már olyan nagyságrendben folytatódik, ami már aggodalmat kelt néhány nyugati országban. A Daily Express nemzetközi szervezetek adataira hivatkozva az egész világ számára rossz hírnek nevezi, hogy Oroszország 2019 első negyedévében időarányosan az elmúlt hat év legnagyobb aranyfelhalmozását hajtotta végre: 68 százalékkal több aranyat vásárolt, mint tavaly ilyenkor. Az aranytartalékok növelésével párhuzamosan jelentősen csökkentette amerikai értékpapír-befektetéseit, hogy ezzel is mérsékelje függőségét a dollártól. A RIA-Novosztyi orosz hírügynökség az Arany Világtanácsra hivatkozva ezt megerősítette: eszerint Moszkva az első három hónapban 55,3 tonna aranyat vett, ami annál is több, mint amennyiről a Daily Express beszámolt. A tartalék így már 2168 tonna. A kormányok és központi bankok által végrehajtott nagy aranyvásárlások ritkán bizonyulnak jó jelnek a világbéke és az együttműködés szempontjából – véli a Daily Express cikkírója.
Ferenc pápáról szóló könyvet fordított Sólyom László
(2019. 05. 29. 10:14)A pápa csíksomlyói látogatására időzítve jelent meg a kötet.Annak, aki a katolicizmus jelene és jövője érdekel, távolabbra kell tekintenie, mint a Vatikán, mint Olaszország és mint Európa: ma globális földrajzi és politikai szemléletre van szükség. Jorge Bergoglio pápaságának egyértelmű jellemzője, hogy ezer év után véget ér az, amit európai pápaságnak gondolunk
Az egyedülálló, gyerektelen nők a legboldogabbak
(2019.05.27. 09:44) Paul Dolan viselkedéskutató professzor elég megosztó hipotézissel állt elő nemrég egy előadásán. Bár sokak szerint a boldogság nem mérhető, és mindenkinél mást jelent, ő mégis azt állítja, hogy a társadalom legboldogabb tagjai azok a nők, akiknek nincs se házastársa, sem gyereke…. A férfiakra viszont jó hatással van a házasság a kutatás szerint, mert “lenyugszanak tőle”…..
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.